வேளாண்மை, கால்நடை மருத்துவம், சட்டம் போன்ற படிப்புகளில் சேர விரும்பும் மாணவர்களும் அதற்குத் தனித்தனியே விண்ணப்பிக்க வேண்டும். தமிழகத்தைப் பொருத்தவரை கல்லூரிகளில் சேர நுழைவுத் தேர்வு இல்லை. என்றாலும், பல்வேறு தொழிற்படிப்புகளில் சேருவதற்கு அகில இந்திய அளவில் நுழைவுத் தேர்வு நடத்தப்படுகிறது. அதாவது ஹோட்டல் மேனேஜ்மெண்ட், ஃபேஷன் டிசைன், ஃபேஷன் டெக்னாலஜி போன்ற படிப்புகளுக்கு நுழைவுத் தேர்வு எழுத வேண்டியதிருக்கும். இதேபோல, பிளஸ் டூ படித்து முடித்த மாணவர்களுக்காக பல்வேறு முக்கியக் கல்வி நிலையங்களில் ஐந்து ஆண்டு ஒருங்கிணைந்த அறிவியல் படிப்புகள் உள்ளன. அதில் சேரவும் நுழைவுத் தேர்வு எழுத வேண்டியதிருக்கும். நேஷனல் லா ஸ்கூல் போன்ற முக்கியத்துவம் வாய்ந்த கல்வி நிறுவனங்களிலும் நுழைவுத் தேர்வு மூலம் சேர்க்கப்படுகிறார்கள். இதேபோல, பிஆர்க் படிக்க விரும்பும் மாணவர்களும் அதற்கான நேட்டா நுழைவுத் தேர்வை எழுத வேண்டும். நுழைவுத் தேர்வு எழுதியவர்கள், சில நேரங்களில் சம்பந்தப்பட்ட கல்வி நிலையத்திற்குத் தனியே விண்ணப்பிக்க வேண்டியதிருக்கலாம்.